Kleuter beseer toe leeu deur heining gryp | Maroela Media
Een van die Weltevrede-leeuplaas se leeuwyfies wat 'n kleuter beetgekry het. (Foto: Margaritha Hulscher)
'n Kleutermeisie ontvang hospitaalbehandeling nadat 'n leeu by die Weltevrede-leeuplaas tussen Sasolburg en Heilbron haar gister deur 'n draad beetgekry het.
Die kleuter en haar ouers was deel van 'n begeleide toer toe die voorval plaasgevind het.
"Dit was terrible. 'n Helse skok. Die kind was vol bloed. Al die ander kinders het begin huil," het Claudia Hulscher, wat saam met haar ma, Margaritha, en dogtertjie Zeva (5) op dieselfde toer was, aan Maroela Media gesê.
Hulscher het gesê 'n toergids het die groep by 'n kamp met 'n leeuwelpie ingeneem, toe die gids die besoekers gewaarsku het dat daar 'n leeu in die kamp agter hulle is. "Nie tien sekondes later nie het die leeu opgespring," het Hulscher gesê.
Die leeu het die man glo deur die heining beetgekry en die leeuwyfie het sy dogtertjie, glo omtrent drie jaar oud, aan die kop gegryp.
"Die leeu wou nie die kind se kop laat gaan nie. Die arme ma het ingespring, die leeu met die vuis geslaan en geskreeu 'los my kind'," het Hulscher gesê.
"Dit was 'n ongeluk. 'n Mens skrik so groot dat jy half stomgeslaan is. Die skok tref jou ná die tyd. Jy vergeet nie wat jy sien nie," het sy gesê.
Dit is die tweede keer die afgelope week dat 'n besoeker aan die plaas beseer word nadat 'n leeu hulle beetgekry het. Woensdag is 'n man beseer toe hy voor 'n heining gebuk het sodat iemand 'n foto van hom voor die leeukamp kan neem.
Oor gister se voorval het Van Wyk het gesê hulle wens die kind spoedige beterskap toe en sal haar gesin sover moontlik bystaan. Volgens haar is die kind steeds in die hospitaal, waar sy onder meer vir tekens van infeksie dopgehou word.
RED: Die berig is gewysig sedert dit aanvanklik gepubliseer is.
Swak veiligheid en verkeerde heiningmateriaal – siviele eise!
Die draadversperring is onvoldoende…..!?
Hierdie leeu plase is n absolute onding. Moet dit asseblief nie besoek nie. Die uiteinde vir hierdie leeus is "canned hunting."
Bitter jammer vir die kleintjie hoop sy word gou gesond. Moenie die diere en plase die skuld altyd gee nie. Ons as mens wil nie hoor nie. Wil altyd daai ekstra tree nader gee of daai WOW gevoel kry of kyk hoever kan ons die dier treiter. Kon net alle reëls en regulasies na dan sal sulke ongelukke nie gebeur nie.